Bakhala ezimathonsi okudlwengulwe izingane zabo _ News24
Bakhala ezimathonsi okudlwengulwe izingane zabo
UKhanyile uchaze isenzo somsolwa njengesinesihluku njengoba kuvele ukuthi ngesikhathi kuthiwa edlwengula omunye umntwana oyedwa ubesuke obuka lo omunye odlwengulwayo ngaphambi kokuthi adlwengule omunye.
“Kuthe ngisaxakwe ilokho ngabona ukuthi uyaxhugela uma ehamba” usho kanje.
Uthe umbizile umntwana wabuza ukuthi ngabe kukhona yini okuyinkinga kodwa umntwana waphika wathi akanalutho.
“Ngibonile ukuthi ayiyincane into eyenzeke kumntwana wami ngakho-ke ngibe sengibheka esithweni sakhe sangasese ngoba senginokusola ukuthi kukhona okushaya amanzi.
“Nangempela ngithe uma ngibheka ngathola ukuthi umntwana une infection esithweni sangasese. Ngivele ngamphuthumisa kadokotela naye ofike waqinisekisa ukuthi umntwana unukubeziwe kanti unesifo socansi. Udokotela ungiyalele ukuthi ngiye emtholampilo wabantwana nalapho bafike bambheka umntwana nabo baqinisekisa. Kulapho-ke eveze khona ukuthi ubani omnukubezile, kwavela nokuthi ubehamba nomunye umtwana lo abanukubezwe naye,” kuchaza uKhanyile.
UDlamini ongumama womunye umntwana uthe yena uthintwe ngocingo umama walo mntwana obehambise umntwana wakhe emtholampilo emva kokuthola ukuthi umntwana wakhe ubehamba nomtwana wami ngenkathi edlwengulwa.
“Sebobabili bakusho konke okwenzile umsolwa kubona. Ngizwele ukuhlungu engingakeze ngibuzwe empilweni yami yonke. Angazi ukuthi yini le engaka esiyenze kuyena okwenze ukuthi enze into ebuhlungu kangaka ezinganeni zethu. Simfisela ukuthi abadle ejele angaphumi ngoba asikwazi ukuhlala nomuntu onjengaye emphakathini,” kusho uDlamini.